 ፀገም ኣባይ ዝጋነን ኣብ ርእሲ ፖሊቲከኛታት እዩ ንሸሞንተ ዓመታት ፍርቂ ወርሓዊ መሃያኡ ንግድብ ሕዳሰ ቦንድ ዝዓደገ ጉዱእ ኣካል ግብጺ ኣብ ሩባና ንዝግበር ልምዓት ክትቆጻጸር ትፍትን ኣላ ክብል እውን ነቒፍዋ እዩ ኣብ ስምምዕነት ምብጻሕ በዳሂ ምዃኑ ዝተዛረበ ኣይተ ገዱ ዋላ ኣብ ስምምዕነት ክንበጽሕ እንተዘይከኣልና በቲ ዝሓዝናዮ መደብ ምውህላል ማይ ክንጅምር ኢና ናይ ካልኦት ፍቓድ ንጽበ እንተደኣኾይንና እቲ ግድብ ንዓመታት ከይተጠቐምናሉ ረብሓ ኣልቦ እዩ ዝኸውን እዚ ክኸውን ድማ ኣይንፈቅድን ኢሉ ወሲኹ ድማ ኢትዮጵያ ብናይ ባዕላ ማይ ክትለምዕ ንግብጽን ሱዳንን ኣይትልምንን ኢሉ ኣይተ ገዱ ሚኒስተር ጉዳያት ወጻኢ ኣይተ ገዱ ወሲኹ ድማ እቲ ግድብ ናይቲ ዞባ ምትሕብባር ዘሐይል እምበር ናይ ወጥሪን ኩናትን መንቀሊ ክኸውን ኣይግበኦን ኢሉ ግብጻውያን ኣብ ግድብ ህዳሰ ኢትዮጵያ ዝሓዝዎ ፕሮፖጋንዳ ኣሐይሎምዎ ኣለዉ ፖለቲካዊ ጠላዕ እዮም ዝጻወቱ ዘለዉ ገሊኦም ድማ ኩናት ክለዓል ዝጽበዩ ይመስሉ ድማ ኢሉ ሚኒስትሪ ጉዳያት ወጻኢ ኢትዮጵያ ናብ ባይቶ ጸጥታ ውድብ ሕቡራት ሃገራት ኣብ ዝጸሓፎ ደብዳበ ኢትዮጵያ ማይ ምውህላል እንተጀሚራ ነቲ ዞባን ንዓለምለኻዊ ሰላምን ድሕነትን ጸገም እዩ ክትብል ግብጺ ዘቕረበቶ ሓሳብ ከምዘሕዘኖ ገሊጹ እዩ ግብጺ እቲ ሰለስተኣዊ ዝርርብ ከይተወደአ ባይቶ ጸጥታ ኢዱ ክሓውስ ምሕታታ ዘደናግር እኳ እንተኾነ እቲ ዘተ ፍረ ኣልቦ ክኸውን ትሰርሕ ካብ ዝነበረት ግብጺ ዝተጸበናዮ እዩ ኢሉ ግብጺ እቲ ዝርርብ ዓለምለኻዊ ክኸውን ትጽዕር ከም ዘላን ንዞባውን ኣፍሪቃውን ፍታሕ ዘየናደየትሉ ምኽንያት እውን ንሱ ምዃኑን ገሊጹ ሚኒስትሪ ጉዳያት ወጻኢ ኣብ ዝጸሓፎ ደብዳበ ግብጺ ነቲ ብ 1959 ዝተፈረመን ካብ ማይ ኣባይ ብዙሕ እጃም ክትወስድ ንዝሕግዛን ናይ መግዛእቲ ስምምዕ እያ ኣጥቢቓ ሒዛ ዘላ ኢሉ እቲ ስምምዕ ንኢትዮጵያ ዘይሓወሰን ግብጺ ካብ ማይ ናይል 55.5 ቢሊዮን ኪዩቢክ ማይ ሱዳን ድማ 18.5 ቢሊዮን ኪዩቢክ ማይ ክትረክብ እታ ንማይ ናይል 86 ሚኢታዊት እተበርክት ኢትዮጵያ ድማ ብዘይ ማይ ዘትርፍ ዘይሓቛፍን ዘይፍትሓውን ስምምዕ ከም ዝኾነ ይጥቀስ ግብጺ ነቲ ኣብ ዙርያ ግድብ ህዳሰ ዝግበር ዘሎ ዝርርብ ምኽንያት ብምግባር ኢትዮጵያ ነዚ ስምምዕ ክትቅበሎ እያ ጸቕጢ ትገብር ዘላ እያ ትብል እቲ ንዓመታት ክካየድ ዝጸንሐ ኣብ ዙርያ ግድብ ሕዳሰ ዝግበር ዝርርብ ብዘይ ፍረ ተቛሪጹሎ እቲ ካብ ሰነ 2-10 ብቪድዮ ኮንፈረንስ ክካየድ ዝጸንሐ ኣብ ምውህላል ማይ ናይቲ ግድብን ዓመታዊ ዝፍኖ መጠን ማይን ኣድሂቡ ክግበር ዝጸንሐ ሰለስተኣዊ ዝርርብውን ብዘይ መዕለቢ ተበቲኑ እዩ ምንጪ ስእሊ, EDUARDO SOTERAS ኣብ ጉዳይ ግድብ ህዳሰ ዘለዉ ወሰንቲ ናይ ሕጊ ጉዳያት ብዝምልከት ኣብ ስምምዕ ስለ ዘይተበጽሐ እቲ ጉዳይ ናብ መራሕቲ እተን ሃገራት ክሓልፍ ሱዳን ሓሳብ ከም ዘቕረበት ኣልጀዚራ ጸብጺቡ ሚኒስተር ማይን መስኖን ያሲር ኣባስ ንጋዜጠኛታት ክዛረብ ከሎ ካብ 90-95 ሚኢታዊት ኣብ ዝኸውን ቴክኒካዊ ጉዳያት ኣብ ስምምዕ እኳ እንተተበጽሐ ኣብ ሕጊ ተንከፍ ጉዳያት ግን ኣብ ስምምዕ ክብጻሕ ከም ዘይተኽኣለ ገሊጹ ሚኒስትሪ ማይ መስኖን ጸዓትን ኢትዮጵያውን ተመሳሳሊ መግለጺ እዩ ሂቡ እቲ ሚኒስትሪ ወሲኹ ኣብ ዙርያ እቲ ግድብ ኣብ ዝግበር ዘተ እቲ ዝርርብ ካብ ምውህላል ማይን ዓመታዊ ዝስደድ መጠን ማይን ብዝሰገረ ኣብ ብጽሒት ማይን ናይ መጻኢ ረብሓን ንምግዳብ ድልየታት ከም ዘሎ ገሊጹ እዩ ግብጺ ብዲፕሎማስያውን ፖለቲካውን መገድታት ኣብ ልዕሊ ኢትዮጵያ ጸቕጢ ክትፈጥር ትሰርሕ ምህላዋውን ኢትዮጵያ ትነቅፍ ግብጺ ብወገና ነቲ ጉዳይ ናብ ባይቶ ጸጥታ ዝወሰደቶ ዓለምለኻዊ ሰላምን ድሕነትን ንምውሓስ ደኣምበር ኣብ ልዕሊ ኢትዮጵያ ማዕቀብ ክግበረላ ኮነ ካልእ ስጉምቲ ክውሰዳ ኣይኮነን እያ ትብል ሚኒስትሪ ጉዳያት ወጻኢ ግብጺ ኣብ ዘውጸኦ መግለጺ ኢትዮጵያ ስምምዕ ከይተበጽሐ ማይ ኣየዋህልልን ትበል ናብቲ ስምምዕውን ትመለስ ኢሉ ኢትዮጵያ ቅድሚ ስምምዕ ማይ ምውህላል ኣይጅምርን እንተይላ ናብ ዝርርብ ከም ትምለስውን እያ ትገልጽ ብሰኑይ ሚኒስትር ማይን መስኖን ሱዳን ነዚ ጉዳይ መዕለቢ ክህቦ ዝኽእል እቲ ስሉሳዊ ዝርርብ ምዃኑን ሱዳን በቲ ዝርርብ ተስፋ ከም እትገብርን ገሊጹ እዩ እቲ ወጥሪ እንተዓሪጉ ናብ ጎንጺ ከም ዘምርሕ ዝገለጸ እቲ ሚኒስቴር እቲ ተስፋ ኣብቲ ዝርርብ ጥራይ እዩ ዘሎ ኢሉ ምውህላል ማይ ናይቲ ግድብ ንምጅማር ድማ ኣብ ስምምዕ ክብጻሕ ኣለዎ ኢሉ ኣብ ግብጺ ንመንግስቲ ዝድግፉ መራኸብቲ ብዙሓን ኢትዮጵያ መርገጺኣ ዘይትልውጥ እንተደኣኾይና ግብጺ ስጉምቲ ክትወስድ ይግባእ ዝብል ሓሳብ ኣንጸባሪቖም እዮም ሚኒስተር ጉዳያት ወጻኢ ግብጺ ብወገኑ ግብጺ ወተሃደራዊ ስጉምቲ ክትወስድ ከምዘይትደልን ፖለቲካዊ መፍትሒ ከምእተናድን ብምጥቃስ ኢትዮጵያ ግድብ ናይ ምህናጽ መሰል ከምዘለዋውን ገሊጹ ኣብቶም ዝሓለፉ ሽድሽተ ዓመታት ግብጺ ወተሃደራዊ ስጉምቲ ክንወስድ ኢና ዝብል ኣፋፍኖት ኣየርኣየትን ድሕሪ ምባል ባይቶ ጸጥታ ንኢትዮጵያ ናብ ዝርርብ ዘይመልሳ እንተኾይኑን ምውህላል ማይ እንተተጀሚሩን ግን እንታይ ዓይነት ስጉምቲ ከም እንወስድ ሽዑ ክነነጽሮ ኢና ኢሉ ግብጺ ብዝሓተቶ መሰረት ብሰሉስ ሃገራት ሊግ ዓረብ ብሚኒስትራተን ኣቢለን ዘተ ዘካየዳ ኮይነን ግብጺ ኣብ ጉዳይ እቲ ግድብ ንዘቕረበቶ ውጥን ገለ ሃገራት ከም ዘይተቐበለኦ ይግለጽ ኢትዮጵያ ኣብ መንጎ ሰለስቲአን ሃገራት ዝግበር ዘተ ኣብ ስምምዕ በጽሐ ኣይበጽሐ ፈላማይ ብርኪ ምውህላል ማይ ኣብ ሓምለ ክትጅምር መደብ ኣለዋ እዚ ግን ግብጺ ጥራይ ዘይኮነስ እታ ንግብጺ ከም ዝወገነት ክትንቀፍ ዝጸንሐት ኣመሪካውን ዝተቐበለቶ ኣይመስልን ኣብዚ ሰሙን ሃገራዊ ቤትምኽሪ ጸጥታ ኣመሪካ ኢትዮጵያ ምውህላል ማይ ቅድሚ ምጅማራ ስሉሳዊ ስምምዕ ክብጻሕ ኣለዎ ዝብል መልእኽቲ ብትዊተር ኣቃሊሑ እዩ ኣብ ዙርያ ግድብ ህዳሰ ኢትዮጵያ ዝዓሰለ ወጥርታት ክቃላሕ ምስ ጀመረ ኢትዮጵያውያን እቲ ግድብ ናተይ እዩ ዝብል ጎስጓስ ጀሚሮም እዮም ኢትዮጵያ ምውህላል ማይ ክትጅምር ከተባብዑውን ቀንዮም ግድብ ህዳሰ ኢትዮጵያ 90 ሚኢታዊ ናይ ስቪል ምህንድስና ዕዮኡ 44 ምኢታዊት ካብ ኤሌክትሮ መካኒካል ህንጸቱ ከምኡ ድማ 20 ምኢታዊት ናይ ሓጺነመጺን ስርሑ ከምዝተወደአ ዝተገለጸ ኾይኑ ሓፈሻዊ ህንጸቱ 75 ምኢታዊት ከም ዝበጽሐ ይግለጽ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 